Številka: 007-6/2011-5

Datum: 1. 9. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 18. redni seji Mestnega sveta Mestne občine Ptuj |
|  |  |
| **NASLOV:** | **Osnutek (predlog) Odloka o spremembah in dopolnitvah Odloka o izdajanju medija Ptujčan – skrajšani postopek** |
|  |  |
| **PRIPRAVIL:** | Kabinet županjeTamara Gajski, vodja Kabineta županje |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) ter 76. in 89. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Tamara Gajski, vodja Kabineta županje |
|  |  |
| **PRISTOJNO****DELOVNO TELO:** | Odbor za socialno varstvo, zdravstvo in kulturo, Odbor za splošne zadeve in lokalno samoupravo |
|  |  |
| **PREDLOG SKLEPA:** | Mestni svet Mestne občine Ptuj sprejme osnutek (predlog) Odloka o spremembah in dopolnitvah Odloka o izdajanju medija Ptujčan – skrajšani postopek v predloženem besedilu. |

Nuška Gajšek

županja

Priloge:

* osnutek (predlog) odloka z obrazložitvijo
* veljaven odlok (NPB)

Osnutek (predlog)

 september 2020

Na podlagi 9. člena Zakona o medijih (Uradni list RS, št. 110/06 - uradno prečiščeno besedilo, 69/06 - ZOIPub, 36/08 - ZPOmK-1, 90/10 - odl. US, 87/11 - ZAvMS, 77/10 - ZSFCJA, 47/12, 47/15 - ZZSDT, 22/16, 39/16, 45/19 - odl. US, 67/19 - odl. US, 49/20 – ZIUZEOP in 61/20 - ZIUZEOP-A) in 12. člena Statuta Mestne občine Ptuj (Uradni vestnik Mestne občine Ptuj , št. 9/07) je Mestni svet Mestne občine Ptuj na \_\_\_\_\_\_ redni seji, dne \_\_\_\_\_\_\_\_\_\_\_\_, sprejel

**ODLOK**

**o spremembah in dopolnitvah Odloka o izdajanju medija Ptujčan**

**1. člen**

V Odloku o izdajanju medija Ptujčan (Uradni vestnik Mestne občine Ptuj, št. 6/11 in 9/15) se v prvem stavku drugega odstavka 4. člena pred besedo »vsa« doda beseda »praviloma«.

**2. člen**

14. člen se spremeni tako, da se glasi:

»14. člen

(1) Odgovornega urednika imenuje in razrešuje župan in je vezan na posamezni mandat mestnega sveta.

(2) Župan lahko razreši odgovornega urednika, če ta ne deluje v skladu s programsko zasnovo in uredniško politiko medija, tudi na predlog mestnega sveta. Pred razrešitvijo mora župan pridobiti mnenje uredništva.«.

**3. člen**

Ta odlok začne veljati petnajsti dan po objavi v Uradnem vestniku Mestne občine Ptuj.

Številka: 007-6/2011-5

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

Odlok o izdajanju medija Ptujčan je bil sprejet na 6. redni seji mestnega sveta, dne 18. 4. 2011. Kasneje je bil odlok na 10. seji, dne 21. 9. 2015, spremenjen in dopolnjen, v delu, ki se tiče izdajanja Uradnega vestnika Mestne občine Ptuj v elektronski obliki.

S predlaganimi spremembami in dopolnitvami odloka v drugem odstavku 4. člena dodajamo besedo »praviloma« in s tem določamo stanje kot se izvaja na terenu. Že zdaj namreč Ptujčana ne prejemajo vsa gospodinjstva.

V nadaljevanju spreminjamo dosedanjo določbo 14. člena, pri čemer s predlagano ureditvijo odgovornega urednika medija Ptujčan imenuje in razrešuje župan. Dodaja se tudi določba, da je mandat odgovornega urednika vezan na mandat mestnega sveta. V predlaganem drugem odstavku 14. člena je dodana določba, da lahko župan razreši odgovornega urednika tudi na predlog mestnega sveta. V tem primeru si mora župan pridobiti še mnenje uredništva.

Predvidena sprememba odloka ne bo imela finančnih posledic za proračun Mestne občine Ptuj.

Glede na dejstvo, da gre za manj zahtevne dopolnitve odloka, predlagam Mestnemu svetu Mestne občine Ptuj, da na podlagi 89. člena Poslovnika mestnega sveta priložen osnutek (predlog) Odloka o spremembah in dopolnitvah Odloka o izdajanju medija Ptujčan po obravnavi sprejme po skrajšanem postopku.

Pripravila: Nuška Gajšek

Tamara Gajski županja